NÁVRH

NARIADENIE    VLÁDY
Slovenskej republiky
z ................. 2005

o zániku daňového nedoplatku   zodpovedajúceho nezaplatenej sankcii prislúchajúcej k zaplatenej dani  

Vláda Slovenskej republiky podľa § 103 ods. 9 zákona Slovenskej národnej rady  č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov nariaďuje:

§ 1

Toto nariadenie vlády ustanovuje podmienky zániku daňového nedoplatku evidovaného k  31. októbru 2005  a zodpovedajúceho nezaplateným penále, pokute a zvýšeniu dane, ktoré boli vyrubené alebo uložené do 31. decembra 2003, ako aj  sankčnému úroku a pokute, ktoré boli vyrubené alebo uložené od 1. januára 2004 a ktoré prislúchajú k dani z príjmov zo závislej činnosti zaplatenej do 31. decembra 2004.

§ 2

	Daňový nedoplatok zodpovedajúci nezaplateným penále, pokute a zvýšeniu dane, ako aj sankčnému úroku a pokute podľa § 1 zaniká dňom nadobudnutia účinnosti tohto nariadenia vlády, ak  daňový nedoplatok vzniknutý nezaplatením dane z príjmov zo závislej činnosti bol evidovaný  k 
a)	 31. decembru 2002 voči  štátnemu zdravotníckemu zariadeniu, ku ktorému zriaďovateľská funkcia prešla podľa osobitného predpisu) na obec alebo na vyšší územný celok, 
b)	30. júnu 2002,  31. decembru 2002 a 30. septembru 2003 voči  štátnemu zdravotníckemu zariadeniu, ktoré bolo transformované na neziskovú organizáciu podľa osobitného predpisu,)    
c)	31. decembru 2003 voči  štátnemu zdravotníckemu zariadeniu.

§ 3
 
Toto nariadenie vlády nadobúda účinnosť 1. novembra  2005.

Mikuláš   Dzurinda, v. r